244. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 2027709/1252/0022 της 30 Απρ./11 Μαΐου 1998 (ΦΕΚ Β΄  446) Επέκταση της 2041609/1011/5.6.97 απόφασης του Υπουργού Οικονομικών της διαδικασίας τρόπου πληρωμής αποδοχών υπαλλήλων Υπουργείου Οικονομικών κλπ. και στα λοιπά Υπουργεία, Ν.Π.Δ.Δ. και λοιπούς φορείς του Δημοσίου. Έχοντας υπόψη: 1.Το άρθρ. 1 παρ. 5 του Νόμ. 2303/95 ως περί πληρωμής αποδοχών δημοσίων υπαλλήλων μέσου τραπεζικού συστήματος και άλλες διατάξεις». 2.Την αριθ. 2041609/1011/5022 5.6.97 απόφαση του Υπουργού Οικονομικών «περί διαδικασίας τρόπου πληρωμής αποδοχών υπαλλήλων Υπουργείου Οικονομικών, Δ/νσης Κρατικών Λαχείων, ΜΤΠΥ και ΝΠΔΔ που εποπτεύονται απ’ αυτό και μισθοδοτούνται, σύμφωνα με το νέο σύστημα πληρωμής Ν. 2303/1995 καθώς και υπαλλήλων του Ελεγκτικού Συνεδρίου. 3.Την από 2 Απρ. 1997 Σύμβαση του Ελληνικού Δημοσίου (Υπουργείο Οικονομικών) με την «ΔΙΑΤΡΑΠΕΖΙΚΑ ΣΥΣΤΗΜΑΤΑ Α.Ε.»και την Δ/νση Ελληνικών Τραπεζών όπως αυτή τροποποιήθηκε με την από 30.12.1997 όμοια Σύμβαση. 4.Την αριθ. 1107147/1239/5506Α/4.10.1996 απόφαση του Υπουργού Οικονομικών περί ανάθεσης αρμοδιοτήτων στους Υφυπουργούς, αποφασίζουμε: 1.Επεκτείνουμε την αριθ. 2041609/1011/0022/5.6.97 απόφασή μας «περί διαδικασίας τρόπου πληρωμής αποδοχών υπαλλήλων Υπουργείου Οικονομικών, και Ν.Π.Δ.Δ., που εποπτεύονται από αυτό και μισθοδοτούνται σύμφωνα με το νέο τρόπο πληρωμής (Ν. 2303/95) και στους υπαλλήλους των λοιπών Υπουργείων, Ν.Π.Δ.Δ., και λοιπών φορέων του Δημοσίου, τροποποιώντας αυτήν, σύμφωνα με τους όρους που ακολουθούν. α)Ο εκκαθαριστής και οι βοηθοί εκκαθαριστές των αποδοχών των υπαλλήλων των λοιπών Υπουργείων Ν.Π.Δ.Δ. και λοιπών φορέων του Δημοσίου ορίζονται από τους φορείς αυτούς και σύμφωνα με τις σχετικές διατάξεις που ισχύουν σήμερα. β)Την αρμοδιότητα εκκαθάρισης ελέγχου και εντολής πληρωμής των πάσης φύσεως αποδοχών των υπαλλήλων των λοιπών Υπουργείων, Ν.Π.Δ.Δ. και λοιπών φορέων, έχει η Διεύθυνση οικονομικού ή οποιαδήποτε άλλη Διεύθυνση των ανωτέρω Φορέων, όπως προβλέπεται από τον Οργανισμό τους. γ)Αρμόδια Υπηρεσία Μηχανογράφησης είναι εκείνη που έχει τον προγραμματισμό, την επεξεργασία των στοιχείων και την εκτύπωση της μισθοδοσίας κάθε Υπουργείου, Ν.Π.Δ.Δ. και λοιπών φορέων του Δημοσίου. Σελ. 384,90956 Τεύχος 1347 Σελ. 72 δ)Τα Ν.Π.Δ.Δ. και οι ειδικές αποκεντρωμένες Υπηρεσίες των Υπουργείων που η μισθοδοσία τους επιβαρύνει ειδικούς λογαριασμούς των Υπηρεσιών αυτών, ακολουθούν την αντίστοιχη διαδικασία του τρόπου πληρωμής των Ν.Π.Δ.Δ. και ειδικών αποκεντρωμένων Υπηρεσιών του Υπουργείου Οικονομικών. 2.Οι αποφάσεις που ισχύουν μέχρι σήμερα, όσον αφορά τη διαδικασία και τον τρόπο πληρωμής των αποδοχών των υπαλλήλων των Υπουργείων, των Ν.Π.Δ.Δ. και λοιπών φορέων του Δημοσίου που εποπτεύονται από αυτά, εξακολουθούν να έχουν εφαρμογή εφόσον δεν αντίκεινται στις διατάξεις της ανωτέρω απόφασής μας και σε συνδυασμό με τις διατάξεις της παρούσας. 3.Η ισχύς της απόφασης αυτής αρχίζει για κάθε Υπουργείο ή Νομικό Πρόσωπο Δημοσίου Δικαίου (ΝΠΔΔ) που εποπτεύονται από αυτό, από την ημερομηνία έναρξης της εφαρμογής της επέκτασης του νέου τρόπου πληρωμής των αποδοχών των υπαλλήλων μέσω τραπεζικού συστήματος. 